ערן קמין

ערן קמין הוא קצין בדימוס בדרגת תת-ניצב במשטרת ישראל, ששירת כראש חטיבת החקירות ומפקדה בפועל של היחידה הארצית לחקירות הונאה (יאח"ה). שימש כמדריך במכללה לביטחון לאומי, כראש מנהלת האכיפה הלאומית בעת משבר הקורונה וכנספח וקצין מקשר של משטרת ישראל ושל המשרד לביטחון פנים לארצות הברית ולקנדה בדרגת ניצב ייצוגי.

==ביוגרפיה==
קמין גדל ברמת גן ובתל אביב-יפו, למד בגימנסיה הרצליה ושירת בצה"ל בחיל המודיעין. עבד כעוזר פרלמנטרי בכנסת בטרם גיוסו למשטרה. שימש כחוקר, ראש מחלק, ראש מפלג חקירות, סגן ראש היחידה ומפקד בפועל של היחידה הארצית לחקירות הונאה (יאח"ה). בעת שירותו ביאח"ה השתתף בין השאר בחקירתו של הנשיא עזר ויצמן, בחקירת פרשת יחיעם אוחנה,<ref></ref> בחקירתו של ראש הממשלה אריאל שרון בפרשת האי היווני, עמד בראש צוות החקירה של ראש הממשלה אהוד אולמרט בפרשת בנק לאומי ובפרשת הולילנד, לאחר חשיפת קלטות שולה זקן.

קמין הוביל את חקירתו של חבר הכנסת אביגדור ליברמן, את חקירת סגנית השר נעמי בלומנטל, את חקירת הרב הראשי יונה מצגר, את חקירתו של יועץ מבקר המדינה, יעקב בורובסקי, את חקירתו של ראאד סלאח והתנועה האסלאמית, ועוד שורה של חקירות שחיתות וטוהר מידות.

קמין עמד בראש צוות החקירה המיוחד בפרשת המעשה המגונה שביצע שר המשפטים חיים רמון. החקירה הסתיימה בהגשת כתב אישום נגד רמון והרשעתו, אך קמין יחד עם מפקדת יאח"ה מירי גולן, פרקליטת מחוז תל אביב הפרקליטה רות דוד והתובעת אריאלה סגל אנטלר, קיבלו מכתבים אישיים ממבקר המדינה בשל התרשלותם בהאזנות סתר במהלך החקירה, וקידומו עוכב.

קמין שימש גם כקצין אגף החקירות והמודיעין במרחב איילון. קודם ב-2010 לדרגת ניצב משנה ומונה לראש מחלקת נוער בחטיבת החקירות. בינואר 2013 מונה לסגן מפקד יאח"ה. לאחר התאבדותו של מפקד היחידה אפרים ברכה, מונה קמין לממלא מקומו ושימש בתפקיד שנה. בתקופה זו הוביל את החקירות במסגרת פרשת "ישראל ביתנו כנגד פאינה קירשנבאום, את פרשת מעונות ראש הממשלה, את החשדות להטרדות מיניות של שר הפנים סילבן שלום, של חה"כ ינון מגל, של העיתונאי עמנואל רוזן, של השחקן משה איבגי, תיקי חקירה כנגד עובדי משרד ראש הממשלה - הרי ארו, אבריאל בר יוסף תיקי חקירה כנגד ראש עיריית אשקלון<ref></ref> וראש מועצת מטה יהודה<ref></ref> ותיקים נוספים כנגד נבחרי ומשרתי ציבור.

בשנת 2016 קודם לדרגת תת-ניצב ומונה לראש חטיבת החקירות והוביל שינוי ארגוני בחטיבה לצד קידום מענים מקוונים ומאבק כנגד "חוק ההמלצות".. בשנת 2018 עזב את חטיבת החקירות (במקומו מונה דוד באואני) ומונה למדריך במכללה לביטחון לאומי. ב-2020 מונה לראש מנהלת אכיפה ארצית-קורונה. ב־2021 למרות היותו מועמד יחיד לשוב ולכהן כראש יאח"ה, קודם לתפקיד נציג משטרת ישראל והמשרד לביטחון פנים לארצות הברית וקנדה בדרגת ניצב ייצוגי. ביוני 2022 על רקע חוסר אמון במפכ"ל שבתאי, הודיע על פרישתו מהמשטרה.

בדצמבר 2022, עם פרישתו, התראיין לתוכנית עובדה<ref></ref> יצא כנגד האשמת החוקרים והתובעים בתפירת התיקים כנגד נתניהו, כנגד שתיקתם של ראשי המערכת וטען כי מאז חקירות תיקי האלפים, שהחלו בשנים 2016-2017, המשטרה בפרט ומערכת אכיפת החוק בכלל, מפוחדות ואינן פותחות כלל בחקירות בחשד לשחיתות פוליטית. מאז פרישתו כותב קמין טורי דעה וביקורת בעיתון הארץ ודה מרקר,כלכליסט ובאתר N12.

== השכלה ==
קמין בעל תואר ראשון ושני במדעי המדינה מטעם אוניברסיטת בר-אילן, בעל תואר ראשון במשפטים, בוגר המכללה הלאומית של ה-FBI ובוגר תוכנית מנהיגות בכירה באוניברסיטת הרווארד, מטעם קרן וקסנר.

==קישורים חיצוניים==
* 
* 
* 
* 
* 
* 

== הערות שוליים ==

קטגוריה:תתי-ניצבים במשטרת ישראל
קטגוריה:קציני משטרת ישראל בוגרי תוכנית המנהיגות הבכירה של קרן וקסנר
קטגוריה:בוגרי גימנסיה הרצליה
קטגוריה:בוגרי המכללה לביטחון לאומי
קטגוריה:נספחי משטרת ישראל בארצות הברית
קטגוריה:ישראלים שנולדו במאה ה-20